cyanic-selkie/wikianc huggingface dataset:
Carlsberg Group
Μετά τη συγχώνευση των περιουσιακών της στοιχείων με το νορβηγικό όμιλο Orkla ASA τον Ιανουάριο του 2001, η Carlsberg έγινε ο πέμπτος μεγαλύτερος όμιλος ζυθοποιίας στον κόσμο. Μετά από μια αποτυχημένη προσπάθεια εξαγοράς από την Orkla, η Carlsberg έγινε ο μοναδικός ιδιοκτήτης μετά την αγορά μεριδίου του ζυθοποιείου της Orkla το 2004. Είναι ο μεγαλύτερος πωλητής μπύρας στη Ρωσία με περίπου 40% μερίδιο αγοράς. Το 2009 η Carlsberg κατατάσσονταν τέταρτη σε όλο τον κόσμο, ενώ απασχολούσε περίπου 45.000 εργαζομένους.
Ζελφά
Παραπομπές
Κατηγορία:Πρόσωπα της Παλαιάς Διαθήκης
Carlsberg Group
Εξωτερικοί σύνδεσμοι
Κατηγορία:Επιχειρήσεις της Δανίας Κατηγορία:Εταιρείες ιδρυθείσες το 1847 Κατηγορία:Ζυθοποιίες
Όνος
Με τον όρο όνος μπορεί να αναφέρονται:
Κλείνις
Στην ελληνική μυθολογία ο Κλείνις ήταν ένας Βαβυλώνιος ερωμένος της Αρτέμιδας και του Απόλλωνα.
Ο Κλείνις ήταν ευσεβής και πλούσιος άνθρωπος. Νόμιμη σύζυγός του ήταν η Άρπη, με την οποία είχε τρεις γιους, τον Λύκιο, τον Ορτύγιο και τον `Αρπασο, και μία κόρη, την Αρτεμίχη. Ο Κλείνις συνόδευε συχνά τον Απόλλωνα στη χώρα των Υπερβορείων, όπου έβλεπε να θυσιάζουν όνους στον θεό. Θέλησε να κάνει το ίδιο στη Βαβυλώνα, αλλά ο Απόλλων του το απαγόρευσε με την απειλή θανάτου και του συνέστησε να τηρήσει τα πατροπαράδοτα σφάγια στις θυσίες, δηλαδή πρόβατα, βόδια και γίδια. Παρόλα αυτά, οι δύο από τους γιους του Κλείνιδα, ο Λύκιος και ο Άρπασος, δεν υπάκουσαν στον Απόλλωνα: πήραν έναν όνο και ετοιμάζονταν να τον οδηγήσουν στον βωμό, όταν αιφνιδίως ο Απόλλων ενέβαλε μανία στο ζώο, το οποίο όρμησε στους δυο νέους και τους έφαγε! Το ίδιο έπαθαν και οι γονείς τους όταν, ειδοποιημένοι από τις φωνές τους, έτρεξαν να βοηθήσουν. Ωστόσο στη συνέχεια τόσο ο Απόλλων όσο και οι άλλοι θεοί λυπήθηκαν την οικογένεια και τους μεταμόρφωσαν όλους σε πτηνά.
Πηγή
Κλεινις
Κατηγορία:Μύθοι της ελληνικής μυθολογίας
Κίνημα του Ναυτικού 23ης Μαΐου 1973
thumb|300px|right|Το Α/Τ Βέλος Το Κίνημα του Ναυτικού της 23ης Μαΐου 1973 ήταν μια στασιαστική προσπάθεια στην οποία προέβησαν επισήμως, 207 συνολικά αξιωματικοί και υπαξιωματικοί του ελληνικού πολεμικού Ναυτικού, με στόχο την ανατροπή του τότε δικτατορικού καθεστώτος.
Παρότι το κίνημα είχε αρχίσει να σχεδιάζεται από δημοκράτες αξιωματικούς στα 1969, τελικά προδόθηκε μια ημέρα πριν την εκδήλωσή του και καταπνίγηκε εν τη γενέσει του.Η αντίδραση της δικτατορίας υπήρξε άμεση, με σύλληψη όλων σχεδόν των μυημένων στο κίνημα, πολλοί εκ των οποίων βασανίσθηκαν απάνθρωπα, όπως ο απόστρατος τότε ταγματάρχης Σπύρος Μουστακλής τον οποίον κατέστησαν ανάπηρο. Δυο μέρες μετά την καταστολή του κινήματος, το αντιτορπιλικό «Βέλος» (με πλήρωμα συνολικά 270 άνδρες) στο οποίο κυβερνήτης ήταν ο εκ των πρωτεργατών του κινήματος, πλωτάρχης τότε Νίκος Παππάς, εγκατέλειψε το σχηματισμό σκαφών που μετείχαν σε άσκηση του ΝΑΤΟ στα ανοικτά της Σαρδηνίας και προσορμίσθηκε στο λιμένα του Φιουμιτσίνο, όπου 7 αξιωματικοί (συμπεριλαμβανομένου του κυβερνήτου) και 25 υπαξιωματικοί ζήτησαν πολιτικό άσυλο από τις ιταλικές αρχές, το οποίο ύστερα από πολυήμερη ταλαιπωρία, τους παραχωρήθηκε. Η ενέργειά τους αυτή έπληξε καίρια το γόητρο της στρατιωτικής κυβέρνησης της Αθήνας που είχε σπεύσει προηγουμένως να υποβαθμίσει την έκταση του κινήματος κάνοντας δια του εκπροσώπου της Βύρωνα Σταματόπουλου λόγο για «οπερέτα ναυτικού κινήματος ολίγων αποστράτων αξιωματικών», για προφανείς σκοπούς προπαγάνδας. Ακολούθως, οι φυγάδες αξιωματικοί προέβησαν σε συνεντεύξεις Τύπου όπου με ντοκουμέντα απέδειξαν τη δυσφορία και την αντίθεση της μεγάλης πλειοψηφίας του ελληνικού λαού και στρατού στη δικτατορία. Καταδείχθηκε έτσι διεθνώς η έκταση που είχε λάβει η αντίδραση κατά της δικτατορίας και στάθηκε μια από τις κυριώτερες αιτίες για τη φθορά του καθεστώτος.
Προϊστορία και κατάληξη του κινήματος
Από την αρχή της δικτατορίας το Ναυτικό (του οποίου τα στελέχη, παραδοσιακά εμφορούνταν από φιλελεύθερη ιδεολογία ) είχε κρατήσει την πλέον αρνητική στάση από τα τρία Σώματα, με χαρακτηριστικό το παράδειγμα της άμεσης παραίτησης του Αρχηγού Γ.Ε.Ν. Κωνσταντίνου Εγκολφόπουλου (1967). Στις 13 Δεκεμβρίου της ίδιας χρονιάς, το Ναυτικό πήρε μέρος στο αποτυχημένο Αντικίνημα του τέως βασιλέα Κωνσταντίνου και ευθύς αμέσως της έκβασής του, στελέχη του Σώματος υπό τους πλωτάρχες Παππά, Μάλλιαρη, Σέκερη, Παπαθανασίου, Σταθόπουλο, Παπαδόγκωνα, Γκιόγκεζα, Κουσουρή κ.α. ξεκίνησαν να σχεδιάζουν την ανατροπή της χούντας και την επαναφορά του δημοκρατικού πολιτεύματος. Μεταξύ διάφορων προταθέντων σχεδίων δράσης, προκρίθηκε η κατάληψη της Σύρου και η εγκαθίδρυση εκεί κυβέρνησης εθνικής ενότητας υπό κάποιο πολιτικό πρόσωπο, αρκετά εκ των οποίων, όπως ο Κωνσταντίνος Καραμανλής ήταν ήδη ενήμερα για το κίνημα. Το 1972 ήδη στο κίνημα είχαν προσχωρήσει αξιωματικοί και των άλλων δυο Σωμάτων (στρατού και αεροπορίας), όπως και αρκετοί απλοί πολίτες. Την απόφασή τους να εκδηλώσουν δράση, ενίσχυσε η εξέγερση των φοιτητών της Νομικής Σχολής στις αρχές του 1973, καθώς συμπέραναν ότι η ελληνική κοινωνία ήταν πια έτοιμη για μια πολιτική ανατροπή. Μετά από διαφωνίες, ημερομηνία εκδήλωσης της στάσης αποφασίσθηκε η 22η Μαΐου, κατά την οποία θα έπλεαν στο Αιγαίο νατοϊκά σκάφη, γεγονός που θα διευκόλυνε κατά την άποψή τους την εξέγερση. Ωστόσο, την προηγουμένη μέρα υποπτεύθηκαν ότι το μυστικό της συνωμοσίας διέρρευσε και αποφασίσθηκε η αναβολή του κινήματος. Την 23η Μαΐου ξεκίνησαν οι συλλήψεις στο Ναύσταθμο, που οδήγησαν σε εξαντλητικές ανακρίσεις και σκληρά βασανιστήρια στο ΕΑΤ-ΕΣΑ και αλλού. Συνολικά φυλακίσθηκαν 63 αξιωματικοί του ναυτικού, πέντε αεροπόροι, πέντε του στρατού ξηράς και έξι πολίτες. Έως τις 27 Αυγούστου και παρότι αρχικά ανακοινώθηκε η παραπομπή τους σε στρατοδικείο, η πλειονότητα είχε αφεθεί ελεύθερη, ενώ δε στοιχειοθετήθηκε κατηγορία για προσαγωγή τους σε δίκη. Τους επιβλήθηκε ωστόσο η πειθαρχική ποινή της απόταξης, η οποία ακυρώθηκε μετά την πτώση της χούντας, στις 24 Ιουλίου του επόμενου χρόνου.
Η στάση του τέως βασιλέα
Ο Κωνσταντίνος, μετά την αποτυχία του δικού του κινήματος, παρότι αρχικά ενημερώθηκε για τα σχέδια των αξιωματικών του Ναυτικού, τελικά κράτησε επαμφοτερίζουσα στάση και δεν θέλησε να αναμιχθεί επίσημα με κάποια δημόσια δήλωση. Παρόλα αυτά, το καθεστώς, υποπτευόμενο ότι πίσω από την ενέργεια κρυβόταν εκείνος, τον κήρυξε έκπτωτο και ανακήρυξε τη χώρα προεδρική δημοκρατία στις 1 Ιουνίου του 1973.
Παραπομπές
Κατηγορία:Στρατιωτικά κινήματα στην Ελλάδα Κατηγορία:Αντιδικτατορικός αγώνας
Γλαύκος του Πανός
Ο Γλαύκος αυτός ήταν γιος του τραγοπόδαρου θεού Πάνα. Αναφέρεται μονάχα γι' αυτόν ότι έλαβε μέρος στην εκστρατεία του θεού Διονύσου εναντίον των Ινδών, που αποτελεί διονυσιακή προβολή της εκστρατείας του Μεγάλου Αλεξάνδρου. Ως συμπολεμιστής έτσι του θεού Διονύσου, ο Γλαύκος του Πανός σύμφωνα με κάποιες πηγές υποτίθεται ότι ανταμείφθηκε με την αθανασία.
Πηγές
Γλαυκος του Πανος
Mini-jet
305px|thumb|Ένα αντικείμενο που έχει χαρακτηριστεί ως Mini-jet. Mini-jet αποκαλούν οι επιστήμονες της ερευνητικής αποστολής Κασσίνι-Χόιχενς μερικές μικρές μάζες σωματιδίων που βρίσκονται σε τροχιά γύρω από τον Κρόνο, κοντά στον δακτύλιο F. Από το 2004 έως το 2011 φωτογραφήθηκαν πάνω από 500 τέτοια σώματα. Σε φωτογραφίες που δημοσιεύθηκαν στις 24 Απριλίου του 2012 στην επίσημη ιστοσελίδα του Κασσίνι-Χόιχενς, απεικονίζονται πολλά τέτοια αντικείμενα γύρω από τον δακτύλιο F. Η ομάδα εξηγεί πως αυτά τα σώματα διαμέτρου από ένα χιλιόμετρο έως 300 χιλιομέτρων είναι μικρές μάζες σωματιδίων που διατρυπούν τον δακτύλιο F του Κρόνου και ακολουθούνται από σωματίδια πάγου. Δημιουργούνται από τον δορυφόρο Προμηθέα, του οποίου η τροχιά βρίσκεται μέσα από τον δακτύλιο F. Έτσι, έλκει βαρυτικά υλικά από τον δακτύλιο αυτόν και προκαλούνται αυτές οι δομές. Πολλές από αυτές διαλύονται είτε με το πέρασμα του καιρού είτε επειδή συγκρούονται μεταξύ τους, ενώ άλλες καταφέρνουν να περιφέρονται γύρω από τον Κρόνο για παρατεταμένα χρονικά διαστήματα, πριν διαλυθούν. Τέτοια αντικείμενα είχε φωτογραφήσει και το Βόγιατζερ 2 κατά το πέρασμά του από τον Κρόνο το 1980. Τέλος, οι επιστήμονες του Κασσίνι στην σχετική ανακοίνωση που εξέδωσαν είπαν πως αυτό το μυστήριο περί των αντικειμένων που βρίσκονται σ'αυτήν την περιοχή και πολλές φορές χαρακτηρίζονται και ως υποψήφιοι δορυφόροι του πλανήτη, έλαβε τέλος μετά από 22 χρόνια ερευνών.
Αναφορές
Κατηγορία:Κρόνος Κατηγορία:Φυσικοί δορυφόροι Κρόνου
Γλαύκος του Μαιάνδρου
Ο Γλαύκος αυτός αναφέρεται ως ποτάμια θεότητα και συγκεκριμένα προστάτης του ποταμού Γλαύκου της Μικράς Ασίας (όχι της Αχαΐας), ο οποίος είναι παραπόταμος του άνω ρου του Μαιάνδρου. Η παράσταση της μορφής της τοπικής αυτής θεότητας της Μικράς Ασίας είναι χαραγμένη πάνω στα νομίσματα της πόλεως Ιεροκαισαρείας των αυτοκρατορικών χρόνων.
Πηγές
Γλαυκος Θεότητα
Υπόθεση ηλιοσυστολής
Η υπόθεση ηλιοσυστολής είναι μία ακόμη από τις σημαντικότερες υποθέσεις που διατυπώθηκαν στην αναζήτηση ερμηνείας της συνεχούς ανανέωσης της ακτινοβολούμενης ηλιακής ενέργειας.
Την υπόθεση της ηλιοσυστολής διατύπωσε αρχικά ο Χέλμολτζ (Helmoltz) το 1854 που συμπληρώθηκε από τον λόρδο Κέλβιν το 1893. Σύμφωνα με την θεωρία αυτή:
Η θεωρία αυτή δεν μπορούσε όμως να δικαιολογήσει, την ηλικία τόσο του Ήλιου όσο και της Γης. Αν δηλαδή κατ' αυτόν τον τρόπο συντηρείτο η ηλιακή ενέργεια θα έπρεπε αυτή να μην είναι μεγαλύτερη των 3 Χ 107 ετών, ενώ ήδη η ηλικία της Γης δια πολλών μεθόδων βρίσκεται πολύ μεγαλύτερη, δηλαδή της τάξης των 4,5 Χ 109 ετών. Κατ' αυτόν τον τρόπο αποκλείσθηκε η περίπτωση συστολής ως κύριος τρόπος της παραγωγής της ηλιακής ενέργειας. Επειδή η θεωρία αυτή βασίσθηκε στην πιθανή συστολή του Ηλίου ονομάσθηκε «υπόθεση ηλιοσυστολής». Αργότερα ανακαλύφθηκε πως η θερμοπυρηνική ενέργεια ήταν υπεύθυνη για την παραγωγή ενέργειας και τις μακρές διάρκειες ζωής των αστέρων.
Δείτε επίσης
Κατηγορία:Αστρική εξέλιξη Κατηγορία:Αστροφυσική Κατηγορία:Ήλιος
Κλεισιδίκη
Στην ελληνική μυθολογία η Κλεισιδίκη ήταν μία από τις 4 θυγατέρες του Κελεού, βασιλιά της Ελευσίνας. Αδέλφια της Κλεισιδίκης, παιδιά του Κελεού και της συζύγου του Μετανείρας, ήταν οι Καλλιδίκη, Καλλιθόη, Δημώ, Δημοφώντας και Τριπτόλεμος. Η οικογένεια υποδέχθηκε την περιπλανώμενη θεά Δήμητρα και τη φιλοξένησε στο σπίτι τους.
Τσάλκα
Η Τσάλκα (γεωργιανά: წალკა) είναι πόλη η οποία βρίσκεται στην Νότια Γεωργία. Η σύγχρονη πόλη ιδρύθηκε από τους Έλληνες που μετανάστευσαν στην περιοχή από την Ανατολική Τουρκία κυρίως από την περιοχή του Πόντου και συγκεκριμένα από το χωριό Παρμακσίζ του νομού Ερζουρούμ (Δημοτικό διαμέρισμα Χινίς - Hinis, Parmaksiz) στις αρχές του 19ου αιώνα. Στο παρελθόν ήταν αμιγώς ελληνική πόλη. Η περιπέτεια του ελληνισμού της Γεωργίας. Είναι πρωτεύουσα της διοικητικής περιφέρειας Τσάλκα που περιλαμβάνει περίπου 48 χωριά εκ των οποίων τα 27 είναι Ελληνικά, ενώ στα υπόλοιπα διαμένουν Αρμένιοι, Αζέροι και Γεωργιανοί.
Γεωγραφία
Η περιοχή βρίσκεται στο οροπέδιο Τριαλέτι, 1.450 μέτρα πάνω από την επιφάνεια της θάλασσας, πράγμα που σημαίνει ότι ακόμα και το καλοκαίρι ο τόπος παραμένει δροσερός ενώ το χειμώνα το κλίμα είναι ψυχρό. Μέσα από την πόλη περνά σιδηροδρομική γραμμή Τιφλίδα-Αχαλκελέκι. Η πόλη διαθέτει έναν υδροηλεκτρικό σταθμό (Υ.Η.Σ.) που βρίσκεται στη λίμνη της Τσάλκας. Η λίμνη είναι τεχνητή και δημιουργήθηκε με σκοπό την ηλεκτροδότηση της περιοχής. Η λίμνη δημιουργήθηκε πάνω σε ένα χωριό που ονομαζόταν Σαναμέρ που προέρχεται από λέξεις "σαν" και "ημέρα" οι κάτοικοι του οποίου αναγκάστηκαν να το εγκαταλείψουν. Η περιοχή είναι περικυκλωμένη από βουνά, πλούσια δάση με μεγάλη πυκνότητα δέντρων. Ο χειμώνας στην Τσάλκα είναι ψυχρός με πολλές χιονοπτώσεις και θύελλες, ενώ ο καιρός το καλοκαίρι είναι ζεστός την ήμερα και δροσερός τη νύχτα.
Ιστορία
thumb|left|180px| Ελληνική Ορθόδοξη Εκκλησία Ιστορικά, η περιοχή ονομαζόταν Τριαλέτι και αργότερα, το 1830, αναφερόταν ως Παρμακσίζ που στα Τουρκικά σημαίνει χωρίς δάκτυλα, μέχρι το 1930 όταν μετονομάστηκε σε Τσάλκα. Στη περιοχή αυτή περίπου 200 χρόνια έως και σήμερα εξακολουθούν να ζουν Έλληνες - Πόντιοι οι οποίοι προέρχονται από χωριά του Ερζερούμ, του Καρς, του Μπαϊμπούρτ, της Τραπεζούντας, της Αργυρούπολης και του Αρνταχάν. Στο παρελθόν αποτελούσαν την πλειοψηφία της πόλης και των γύρω χωριών, αλλά τώρα ο πληθυσμός τους μειώθηκε σημαντικά λόγω της μετανάστευσης κυρίως στην Ελλάδα, τη Ρωσία και την Κύπρο.
Πληθυσμός των Ελλήνων της Τσάλκας
Η περιοχή της Τσάλκας το 1979 αριθμούσε 30.811 Έλληνες (Ουρούμ), το 1989 περίπου 50.000, το 2005 ο αριθμός αυτός έφτασε στους 1.500, ενώ η τελευταία απογραφή που πραγματοποιήθηκε το έτος 2014 έδειξε περαιτέρω μείωση σε 1.292.
Το 1991 επετράπη στους Έλληνες της πρώην ΕΣΣΔ να ταξιδέψουν στο εξωτερικό. Άρχισε η μαζική μετανάστευση των Ποντίων στην ιστορική τους πατρίδα Έλλάδα.
Ελληνικά χωριά
Τα Ελληνικά χωριά της Τσάλκας είναι: Αβρανλό, Αχαλίκ, Γεντί-Κιλσέ, Γκούνια-καλά, Ημέρα, Καρακόμ, Κιαριάκ, Γκουμπάτι, Λιβάδ, Μπεντιάνι, Μπεστασένι, Μπασκόφ, Νέον Χαραμπά, Ολιάνκ, Σάντα, Σιπιάκ,Τιακ-Κιλισά Τσιντσκαρό, Τριαλέτι, Τσατάχι, Τσαπάεβκα, Ταρσόν, Τζινίς, Χαραμπά, Χαντίκ, Χαντό, Τεκ-Κιλσέ και το Χραμ(γκές) - ΥΗΣ.
Εξωτερικοί σύνδεσμοι
Κατηγορία:Πόλεις της Γεωργίας Κατηγορία:Αρμενικές κοινότητες της διασποράς Κατηγορία:Ποντιακός Ελληνισμός
Αδαλβέρτος της Βαυαρίας (1886-1970)
Βιογραφία
Ο Αδαλβέρτος Αλφόνσος Μαρία της Αναλήψεως Αντώνιος Ουμβέρτος Ιωσήφ των Αγίων Πάντων ήταν ο δευτερότοκος γιος του Λουδοβίκου Φερδινάνδου της Βαυαρίας και της Μαρίας δε λα Παθ των Βουρβόνων-Ισπανίας, κόρης του Φραγκίσκου δε Ασίς, Δούκα του Κάδιθ.
Γεννήθηκε στο Ανάκτορο Νύμφενμπουργκ του Μονάχου και μετά την αποφοίτησή του (abitur) εισήλθε στο βαυαρικό στρατό· ήταν αξιωματικός κατά τον Α΄ Παγκόσμιο Πόλεμο. Υπηρέτησε στο Πυροβολικό ως διοικητής πυροβολαρχίας και μετά στο Γενικό Επιτελείο. Ήταν αξιωματικός στο Δυτικό και στο Ανατολικό Μέτωπο. Ο πόλεμος έληξε το 1918 με ήττα της Γερμανίας.
Τότε άφησε το στρατό και σπούδασε ιστορία στο Πανεπιστήμιο Λουδοβίκου & Μαξιμιλιανού στο Μόναχο. Αργότερα εξέδωσε μερικά έργα για τη βαυαρική και βασιλική ιστορία. Με την έναρξη του Β΄ Παγκοσμίου Πολέμου ανακλήθηκε στο στρατό και υπηρέτησε ως αξιωματικός του Επιτελείου, υπό τον στενό οικογενειακό φίλο Βίλελμ Ρίττερ φον Λεεμπ. Με το Σώμα Στρατού C έλαβε μέρος στην εισβολή στη Γαλλία. Όταν επέστρεψε στη Γερμανία παύθηκε, ως συνέπεια του διατάγματος για τους πρίγκιπες (prinzenerlass). Με αυτό ο Αδόλφος Χίτλερ απαγόρευσε σε όλα τα μέλη των βασιλικών οίκων της Γερμανίας να συμμετέχουν στις στρατιωτικές επιχειρήσεις της Βέρμαχτ. Έτσι το 1941 αποτάχθηκε από το στρατό και αποσύρθηκε στο οικογενειακό κάστρο Χόενσβανγκαου της Νότιας Βαυαρίας, όπου έζησε ως το τέλος του Πολέμου.
Έπειτα εργάστηκε στο βαυαρικό γραφείο του Ερυθρού Σταυρού. Το 1952 ο Κόνραντ Αντενάουερ τον διόρισε πρέσβη στην Ισπανία, θέση στην οποία περέμεινε ως το 1956. Απεβίωσε το 1970 στο Μόναχο και τάφηκε στο κοιμητήριο του Αββαείου του Άνντεχς στη Βαυαρία.
Οικογένεια
Νυμφεύτηκε το 1919 την Αυγούστα, κόρη του Όττο, Κόμη φον Ζέεφρητ άουφ Μπούττενχαϊμ, και της Ελισάβετ των Βίττελσμπαχ, κόρης του Λεοπόλδου της Βαυαρίας. Η Ελισάβετ ήταν 2η εξαδέλφη του. Είχε τέκνα:
Έργα που εξέδωσε
Die Herzen der Leuchtenberg. Chronik einer napoleonisch-bayerisch-europäischen Familie. Prestel Verlag, München, 1963
Αναφορές
Κατηγορία:Οίκος του Βίττελσμπαχ
Snow Patrol
Οι Snow Patrol είναι συγκρότημα από τη Βόρεια Ιρλανδία και τη Σκωτία, που σχηματίστηκε το 1993 και αποτελείται από τους Gary Lightbody (τραγουδιστής), Paul Wilson (μπάσο, φωνητικά), Jonny Quin (τύμπανα) και Johnny McDaid (πιάνο, κιθάρα, φωνητικά).
Το συγκρότημα σχηματίστηκε στο Πανεπιστήμιο του Ντάντι το 1993 από τον Lightbody, τον Morrison και τον McCellant με το όνομα Shrug. Αφού χρησιμοποίησαν για ένα μικρό χρονικό διάστημα το όνομα Polar Bear και έχασαν τον Morrison από μέλος, μετονομάστηκαν σε Snow Patrol το 1997, και πρόσθεσαν τον Quinn. Οι πρώτοι τους τρεις δίσκοι, το EP Starfighter Pilot (1997), και τα στούντιο άλμπουμς Songs for Polarbears (1998) και When It's All Over We Still Have to Clear Up (2001), που κυκλοφόρησαν από τις ανεξάρτητες δισκογραφικές εταιρείες Electric Honey και Jeepster, ήταν εμπορικές αποτυχίες. Το 2002, η μπάντα υπέγραψε συμβόλαιο με τη μεγάλη εταιρεία Polydor Records.
Εξωτερικοί σύνδεσμοι
Κατηγορία:Βρετανικά pop συγκροτήματα Κατηγορία:Σκωτσέζικα rock συγκροτήματα Κατηγορία:Βρετανικά indie rock συγκροτήματα Κατηγορία:Νικητές Ivor Novello Awards
Μια ωραία πεταλούδα
<div style="float: right; padding:0.5em; margin-bottom:1em; margin-left:1em; font-size:92%; border:1px solid lightgrey;; "> Η αρχική μελωδία του τραγουδιού, όπως δημοσιεύτηκε από τον Τανταλίδη. Το Μια ωραία πεταλούδα είναι παιδικό τραγούδι που απέδωσε στα ελληνικά το 1876 ο ποιητής και φιλόλογος Ηλίας Τανταλίδης.
Ιστορία
Οι στίχοι και η μελωδία εκδόθηκαν το 1876 στη συλλογή του Ηλία Τανταλίδη Άσματα εις Ευρωπαϊκήν Μελωδίαν. Οι στίχοι και η μελωδία του έργου αυτού, όπως μας πληροφορεί ο ίδιος ο Τανταλίδης, είναι κατά το πολύ μεγαλύτερο μέρος ερανισμένο από Ευρωπαϊκές συλλογές, με τους στίχους προσαρμοσμένους στη μελωδία σε ελεύθερη απόδοση όπου ήταν δυνατόν, και σε πρωτότυπη απόδοση που ακολουθεί "το ήθος της απαγγελείας" σε άλλα. Το συγκεκριμένο τραγούδι δεν είναι καθαρό σε ποιο τραγούδι αντιστοιχεί, αλλά σίγουρα είναι Ρωσικό, καθώς όλο το Α΄ μέρος στο οποίο περιέχεται είναι ερανισμένο από συλλογή Ρωσικών παιδικών τραγουδιών του M. Bernardi (Πετρούπολη 1868) και άλλων Ρωσικών συλλογών.
Στην Ελλάδα, υπάρχουν μαρτυρίες που υποδηλώνουν ότι το Μια ωραία πεταλούδα (με τους στίχους της δημοτικής) τραγουδιόταν τουλάχιστον από τη δεκαετία του 1940.
Στίχοι
Το πρωτότυπο τραγουδάκι έχει 7 στίχους και είναι γραμμένο στην καθαρεύουσα, ενώ η σύγχρονη απόδοση που τραγουδιέται σήμερα έχει 4 στίχους, αποτελεί απλοποίηση τον τριών πρώτων στίχων του πρωτότυπου, χωρίς τροποποίηση στην απόδοση, συν τον τελευταίο στίχο, ο οποίος δεν υπάρχει στο πρωτότυπο:
Σύγχρονες εκτελέσεις
Η πρώτη ηχογράφιση του τραγουδιού έγινε από το Παιδικό συγκρότημα της Μαρίας Κυνηγού-Φλάμπουρα το 1967, σε δίσκο 45 στροφών σε ενορχήστρωση Δήμου Μούτση και Λευτέρη Παπαδόπουλου. Η μελωδία είναι ελαφρώς διαφοροποιημένη από την αρχική, και είναι αυτή που έχει επικρατήσει σήμερα.
Ντέγιαν Μιλοβάνοβιτς
Ο Ντέγιαν Μιλοβάνοβιτς (σερβ. Дејан Миловановић - Dejan Milovanović), γεννημένος στις 21 Ιανουαρίου 1984 στη Σρέμσκα Μιτροβίτσα (Сремска Митровица - Sremska Mitrovica) της Βοϊβοντίνα, είναι διεθνής ποδοσφαιριστής από τη Σερβία. Έχει ύψος 1,81 και αγωνίζεται στη μεσαία γραμμή. Υπήρξε μέλος της εθνικής ελπίδων Σερβίας-Μαυροβουνίου στα ευρωπαϊκά πρωταθλήματα 2004 (φιναλίστ) και 2006, της εθνικής ελπίδων της Σερβίας στο ευρωπαϊκό του 2007 (φιναλίστ) ενώ με την ολυμπιακή ομάδα Σερβίας-Μαυροβουνίου μετείχε στην Ολυμπιάδα 2004. Έχει αναδειχθεί πρωταθλητής και κυπελλούχος Σερβίας με τον Ερυθρό Αστέρα και έχει αγωνιστεί στο γαλλικό πρωτάθλημα. Τη σεζόν 2011-12 και στο ξεκίνημα της επόμενης αγωνίστηκε στον Πανιώνιο ως δανεικός από τη ΡΚ Λανς. Στις 14 Νοεμβρίου 2012 διέκοψε τη συνεργασία του με την αθηναϊκή ομάδα κοινή συναινέσει.
Μια ωραία πεταλούδα
Σύγχρονες εκτελέσεις
Μια από τις πρώτες επίσης εκτελέσεις είναι αυτή της Αγγελικής Καψάσκης-Λάμπρου, η οποία ηχογράφησε το τραγούδι το 1970 με την Παιδική χορωδία του Χατζηκυριακείου Ιδρύματος, επίσης σε δίσκο 45 στροφών, με τους ίδιους συντελεστές στη μουσική (Μούτσης-Παπαδόπουλος).
Ντέγιαν Μιλοβάνοβιτς
Οικογένεια
Ο Ντέγιαν προέρχεται από ποδοσφαιρική οικογένεια. Είναι γιος του ποδοσφαιριστή Δόρδε Μιλοβάνοβιτς (Ђорђе Миловановић) (1956-2009) -του αποκαλούμενου "Đoka bomba" για το δυνατό του σουτ-, ο οποίος έκανε σπουδαία καριέρα στον Ερυθρό Αστέρα από το 1978 ως το 1985 (166 ματς - 12 γκολ). Επίσης, είναι ξάδερφος του Μπράνισλαβ Ιβάνοβιτς της Τσέλσι.
Μια ωραία πεταλούδα
Σύγχρονες εκτελέσεις
Από τότε έχουν ακολουθήσει πάμπολλες εκτελέσεις του τραγουδιού, μεταξύ των οποίων της Κικής Καψάσκη το 1991, του παιδικού συγκροτήματος "Τα Ζουζούνια" το 2000 , και της Μαρίζας Κωχ το 2009.
Ντέγιαν Μιλοβάνοβιτς
Αγωνιστική πορεία
Ο Ντέγιαν ανήκει στην σπουδαία ποδοσφαιρική γενιά του '84 και ήταν ο πρώτος της γενιάς του που έκανε ντεμπούτο στο Πρωτάθλημα ποδοσφαίρου Σερβίας στις 17 Νοεμβρίου 2001 με τον Ερυθρό Αστέρα, σε ηλικία 17 ετών. Την ίδια σεζόν πέτυχε το πρώτο του γκολ στο τοπικό ντέρμπι με την Παρτιζάν Βελιγραδίου κάνοντας αίσθηση. Στο Ερυθρό Αστέρα αγωνίστηκε ως το 2008 και από το 2006 ήταν αρχηγός του συλλόγου. Με τη σερβική ομάδα κατέκτησε τρεις φορές το νταμπλ: 2004, 2006 και 2007.
Στη συνέχεια παραχωρήθηκε στη γαλλική ΡΚ Λανς με τετραετές συμβόλαιο, από την οποία το 2010-11 παραχωρήθηκε δανεικός στον Ερυθρό Αστέρα Βελιγραδίου και το 2011-12 στον Πανιώνιο, στον οποίο αγωνίστηκε ως το Νοέμβριο του 2012.
Μια ωραία πεταλούδα
Εξωτερικοί σύνδεσμοι
Κατηγορία:Παιδικά τραγούδια
Ντέγιαν Μιλοβάνοβιτς
Διεθνής
Ο Μιλοβάνοβιτς υπήρξε βασικό στέλεχος της εθνικής ελπίδων Σερβίας-Μαυροβουνίου σε τρία ευρωπαϊκά πρωταθλήματα: του 2004, του 2006 και του 2007 (ως αρχηγός της Εθνικής Ελπίδων Σερβίας). Με τις ομάδες αυτές έφτασε δυο φορές στον τελικό της διοργάνωσης το 2004 και το 2007, ενώ το 2006 η ομάδα αποκλείστηκε στον ημιτελικό στα πέναλτι. Το 2004 πέτυχε το νικητήριο γκολ στο 2-1 επί της Λευκορωσίας με το οποίο εξασφαλίστηκε η πρόκιση στα ημιτελικά, ενώ άλλο ένα γκολ πέτυχε στη διαδικασία των πέναλτι στον αγώνα κατά της Σουηδίας που προκρίθηκε στον τελικό. Το 2007 πέτυχε άλλο ένα γκολ στην τελική φάση.
Επίσης, το 2004 μετείχε με την ολυμπιακή ομάδα της Σερβίας-Μαυροβουνίου στους Ολυμπιακούς Αγώνες της Αθήνας. Το 2008 αγωνίστηκε δυο φορές στην εθνική ομάδα της Σερβίας.
Ως ποδοσφαιριστής
* Τα στοιχεία αφορούν μόνο σε αγώνες πρωταθλήματος.
Πηγές
Κατηγορία:Σέρβοι ποδοσφαιριστές Κατηγορία:Ποδοσφαιριστές Πανιωνίου Μ Κατηγορία:Ποδοσφαιριστές Εθνικής Σερβίας Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Σουπερλίγκα Σερβίας
Μιχαήλ Ρωμανός
Ο Μιχαήλ Ρωμανός (24 Αυγούστου 1967) είναι Έλληνας εικαστικός καλλιτέχνης, μουσειολόγος και επιμελητής εκθέσεων.
Έχει επιμεληθεί εκθέσεις υπό την αιγίδα των υπουργείων Πολιτισμού, Τουρισμού και Εξωτερικών, ενώ μέσα από τα έργα του περνάει το μήνυμα της επιστροφής των μαρμάρινων γλυπτών του Παρθενώνα στην Ελλάδα και γι αυτό το λόγο αγωνίζεται με την τέχνη του, να ευαισθητοποιήσει όλο και μεγαλύτερο φάσμα ανθρώπων, φιλότεχνων και μη, ως προς τη διάδοση του στόχου αυτού.
Βιογραφικό
Γεννήθηκε στο Αργοστόλι της Κεφαλονιάς στις 24 Αυγούστου 1967,αλλά έζησε και μεγάλωσε στο Ληξούρι Κεφαλονιάς,όπου ζει και η οικογένειά του.
Έχει σπουδάσει Ζωγραφική, Ενδυματολογία, Ελεύθερο σχέδιο & Σχέδιο ετοίμου Ενδύματος σε εργαστήρια Καλών Τεχνών στην Αθήνα ενώ δάσκαλοι του υπήρξαν οι ζωγράφοι Μιχάλης Βελουδάκης και Θόδωρος Πάντος, καθώς επίσης έχει παρακολουθήσει μαθήματα Μουσειολογίας στο Πνευματικό Κέντρο του Δήμου Αθηναίων.
Υπήρξε διευθυντής των σχολών σχεδίου μόδας "ROMANOS" (1990 - 2000) όπου διατέλεσε καλλιτεχνικός διευθυντής και υπεύθυνος μαθημάτων Ιστορίας της Τέχνης και Ενδυματολογίας στα ανάλογα τμήματα της σχολής, καθώς επίσης υπήρξε εμπνευστής και καλλιτεχνικός διευθυντής της διαδικτυακής πλατφόρμας Athens Fine Arts Festival (2008-2014).
Έχει επιμεληθεί την εικαστική έκθεση "Ελληνικά χρώματα στο εξωτερικό - Νέοι δημιουργοί" που πραγματοποιήθηκε το 2008 υπό την αιγίδα του Υπουργείου Εξωτερικών στην αίθουσα εκθέσεων του Υπουργείου στο Σύνταγμα και την έκθεση "Ελληνικά χρώματα - Ειρηνικά χρώματα" που πραγματοποιήθηκε υπό την αιγίδα του Δήμου Αθηναίων στο Πολιτιστικό κέντρο "Μελίνα" το 2009  και στο Πνευματικό Κέντρο στην Ακαδημίας το 2010.
Με αφορμή την Αφή της Ολυμπιακής Φλόγας, εμπνεύστηκε και επιμελήθηκε την εικαστική έκθεση "Olympic Flame" για τους αγώνες του Λονδίνου το 2012, που πραγματοποιήθηκε υπό την αιγίδα του Υπουργείου Πολιτισμού και Τουρισμού, στο Μουσείο Γουναρόπουλου, τον Απρίλιο του 2012, καθώς επίσης το 2016 για τους Αγώνες του Ρίο, που πραγματοποιήθηκε στο Κτήριο Κωστή Παλαμά του Πανεπιστημίου Αθηνών και στο Νομισματικό Μουσείο Αθηνών, υπό την αιγίδα του Υπουργείου Πολιτισμού και Αθλητισμού καθώς επίσης και υπό την αιγίδα της Ελληνικής Εθνικής Επιτροπής για την UNESCO.
Εμπνεύστηκε και επιμελήθηκε την ετήσια σπονδυλωτή έκθεση "ΔΡΩΜΕΝΑ ΤΕΧΝΗΣ" που συνδιοργανώθηκε με τους Δήμους των Αθηνών και του Πειραιά, από το 2010 έως το 2014, σε επιλεγμένες gallery και Moυσεία, ενώ το 2012 η έκθεση διοργανώθηκε και στη Μύκονο, στη Δημοτική Πινακοθήκη.
Εκθέτει έργα του σε ατομικές και σημαντικές ομαδικές εκθέσεις και λαμβάνει μέρος σε πολλά φεστιβάλ τέχνης που πραγματοποιούνται στην Ελλάδα και στο εξωτερικό.
Έργα του υπάρχουν σε πολλές ιδιωτικές συλλογές, όπως στην Ελληνική Ολυμπιακή Επιτροπή, στον Πολυχώρο Πολιτισμού Αθηναΐδα, στην δημοτική Πινακοθήκη Μυκόνου, στο Μουσείο τεχνών του Modesto στην Αμερική, στην Ιερά Μητρόπολη Κεφαλονιάς & Ιθάκης και αλλού καθώς και σε πολλές mail art συλλογές ανά τον κόσμο.
Είναι μέλος της καλλιτεχνικής επιτροπής της Διεθνούς Εκθέσεως Μail Art Aθηνών / Θεσσαλονίκης.
Έχει βραβευτεί για το έργο του από τον όμιλο ΤΛΕΕ για την UNESCO και την HELEXPO της Διεθνούς Εκθέσεως Θεσσαλονίκης.
Κριτικές
μικρογραφία|Ο Μιχαήλ Ρωμανός δίπλα στο έργο του σε έκθεση στο Μουσείο του Καλλιμάρμαρου Σταδίου - καλοκαίρι 2012 Ο καθηγητής Πανεπιστημίου και Ακαδημαϊκός κος Ευάγγελος Μουτσόπουλος, σχολιάζει για τα έργα του Μιχαήλ Ρωμανού: "...Τα έργα του εικαστικού καλλιτέχνη Μιχαήλ Ρωμανού, μας μεταφέρουν σε ονειρικές εικόνες μέσα από τις οποίες κατορθώνει την τέλεια αναδομή της οπτικής εμπειρίας. Οι ευφάνταστες εικόνες του, περιέχουν μουσικότητα και ένα ρυθμό στον οποίο ανήκει τόσο το συναίσθημα όσο και η ποίηση, μετουσιώνοντας τη χρωστική ύλη σε γλαφυρή γραφή που τόσο εμπνευσμένα και δημιουργικά χειρίζεται και συλλαμβάνει την αλήθεια πίσω από την οπτική αντικειμενικότητα. Στα έργα αυτά, στιγμές μεταξύ άλλων ποίησης και δημιουργίας, αποτυπώνονται και εκφράζονται μέσα από το προσωπικό τρόπο γραφής του..."
Aτομικές εκθέσεις
2016
"Ιππείς" 22-30 Iουνίου 2016, Δημοτική Πινακοθήκη Πειραιά (έκθεση ζωγραφικής αφιερωμένη στην επιστροφή των Γλυπτών του Παρθενώνα, υπό την αιγίδα του Δήμου Πειραιά, στο πλαίσιο της έκθεσης OLYMPIC FLAME 2016")
"Ιππείς" 23-24-25 Μαϊου 2016, στο Σταθμό του Μετρό Συντάγματος, υπό την αιγίδα της ΣΤΑΣΥ - ΣΤΑΘΕΡΕΣ ΣΥΓΚΟΙΝΩΝΙΕΣ ΑΕ
"Ιππείς - Δυτική Ζωφόρος Παρθενώνα" 12-22/6/2014, Δημοτική Πινακοθήκη Πειραιά (έκθεση ζωγραφικής αφιερωμένη στην επιστροφή των Γλυπτών του Παρθενώνα, υπό την αιγίδα του Δήμου Πειραιά και του ΟΠΑΝ)
"Art Project Paraportiani" 14/8-15/9/2014 σε τέσσερα κεντρικά σημεία της Μυκόνου (Πινακοθήκη Μυκόνου, Βιβλιοθήκη Παναγιώτη Κουσαθανά, Δημοτικός Κήπος Μελετόπουλου, Leto Hotel)
Επιμέλειες εικαστικών εκθέσεων
2016
"OLYMPIC FLAME 2016" Β΄ Μέρος (Εικαστική έκθεση με έμπνευση το ταξίδι της Ολυμπιακής Φλόγας) Νομισματικό Μουσείο Αθηνών - Ιλίου Μέλαθρον, 18/5-19/6, υπό την αιγίδα του Υπουργείου Πολιτισμού και Αθλητισμού και της Ελληνικής Εθνικής Επιτροπής για την UNESCO, στο πλαίσιο της Διεθνούς Ημέρας Μουσείων του ICOM (Διεθνές Συμβούλιο Μουσείων)
"OLYMPIC FLAME 2016" Α΄ Μέρος (Εικαστική έκθεση με έμπνευση την Αφή της Ολυμπιακής Φλόγας) Κτήριο Κωστή Παλαμά του Πανεπιστημίου Αθηνών, 20-22/4, υπό την αιγίδα του Υπουργείου Πολιτισμού και Αθλητισμού
"ΟΔΥΣΣΕΙΑ" έκθεση γλυπτικής της Παγώνας Κανέλλου, Πολυχώρος Πολιτισμού "Αθηναϊς" Βοτανικός, 4-30/4, υπό την αιγίδα του Υπουργείου Πολιτισμού & Αθλητισμού, του Υπουργείου Τουρισμού, του Δήμου Αθηναίων, του Ελληνοαμερικανικού Επιμελητηρίου, της ΕΕΕ για την UNESCO και του ΕΟΤ
2014
"ΔΡΩΜΕΝΑ ΤΕΧΝΗΣ 2014" Δημοτική Πινακοθήκη Πειραιά, 12-22/6, υπό την αιγίδα του Δήμου Πειραιά και του ΟΠΑΝ
2013
"ΔΡΩΜΕΝΑ ΤΕΧΝΗΣ 2013" Δημοτική Πινακοθήκη Πειραιά, 1-7/6, υπό την αιγίδα του Δήμου Πειραιά και του ΟΠΑΝ
2012
"OLYMPIC FLAME 2012" (Εικαστική έκθεση με έμπνευση την Αφή της Ολυμπιακής Φλόγας) Μουσείο Γουναρόπουλου, υπό την αιγίδα του Υπουργείου Πολιτισμού και Τουρισμού, στο πλαίσιο των περιοδικών εκθέσεων του Φεστιβάλ Εικαστικών Τεχνών της Αθήνας "ΔΡΩΜΕΝΑ ΤΕΧΝΗΣ 2012" Δημοτική Πινακοθήκη Πειραιά 13-17/6, Πολιτιστικό Κέντρο Δήμου Π.Φαλήρου "Φλοίσβος" 4-8/7, Δημοτική Πινακοθήκη Μυκόνου 28/7-2/8
2011
2010
"Ελληνικά χρώματα - Ειρηνικά χρώματα ΙΙ" Πνευματικό Κέντρο Δήμου Αθηναίων, Έκθεση του Πολιτισμικού Οργανισμού του Δήμου Αθηναίων για την παγκόσμια ημέρα ειρήνης
"Ελληνικά χρώματα στο εξωτερικό - ΙΙ" Πολιτιστικό Κέντρο του Δήμου Αθηναίων "ΜΕΛΙΝΑ" στο πλαίσιο των περιοδικών εκθέσεων του Φεστιβάλ Εικαστικών Τεχνών της Αθήνας. Υπό την αιγίδα του Πολιτισμικού Οργανισμού του Δήμου Αθηναίων -κατάλογος έργων-
"ΔΡΩΜΕΝΑ ΤΕΧΝΗΣ 2010" Πολιτιστικό Κέντρο Δήμου Π. Φαλήρου "Φλοίσβος", Μουσείο Γ. Γουναρόπουλου
2009
"Ελληνικά χρώματα - Ειρηνικά χρώματα" Πολιτιστικό Κέντρο του Δήμου Αθηναίων "ΜΕΛΙΝΑ" Έκθεση του Πολιτισμικού Οργανισμού του Δήμου Αθηναίων για την παγκόσμια ημέρα Ειρήνης
"Αντιπαραθέσεις στη σύγχρονη Ελληνική τέχνη ΙΙ" Ελληνογαλλικός Σύνδεσμος, Κολωνάκι
2008
"Ελληνικά χρώματα στο εξωτερικό - Νέοι δημιουργοί" Εικαστική έκθεση στο Υπουργείο Εξωτερικών, στο πλαίσιο των περιοδικών εκθέσεων του Φεστιβάλ Εικαστικών Τεχνών της Αθήνας -κατάλογος έργων-
"Αντιπαραθέσεις στη σύγχρονη Ελληνική τέχνη - Ι" Ελληνογαλλικός Σύνδεσμος Κολωνάκι, αίθουσα τέχνης Designers dot gallery Παγκράτι
Συμμετοχή σε ομαδικές εκθέσεις
(επιλογή κυριότερων)
2016
"Portrait Cabinet" gallery Cheapart, επιμέλεια: Γιώργος Λυντζέρης
"Mykonos Art Program" hotel Marina View - Mύκονος, διοργ: artAZ
"ΔΡΩΜΕΝΑ ΤΕΧΝΗΣ 2014" Δημοτική Πινακοθήκη Πειραιά, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
2013
"ΔΡΩΜΕΝΑ ΤΕΧΝΗΣ 2013" Δημοτική Πινακοθήκη Πειραιά, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
2012
Έκθεση με αφορμή την τέλεση των Ολυμπιακών Αγώνων στο Λονδίνο, Καλλιμάρμαρο Στάδιο, διοργ. Ελληνική Ολυμπιακή Επιτροπή / Μάιος - Σεπτέμβριος 2012
"Olympic Flame - Με Έμπνευση την Αφή της Ολυμπιακής Φλόγας" Μουσείο Γουναρόπουλου υπό την αιγίδα του Υπουργείου Πολιτισμού & Τουρισμού, στο πλαίσιο των περιοδικών εκθέσεων του Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός.
"ΣΠΙΤΙ" Μακεδονικό Μουσείο Σύγχρονης Τέχνης Θεσσαλονίκη, διοργ. ΚΕΘΕΑ ΔΙΑΒΑΣΗ
"ΕΚΠΛΗΞΗ IV" Τεχνόπολις Δήμου Αθηναίων, Γκάζι, διοργ: Art AZ. Υπό την αιγίδα του Δήμου Αθηναίων
"ΔΡΩΜΕΝΑ ΤΕΧΝΗΣ 2012" Δημοτική Πινακοθήκη Μυκόνου & Δημοτική Πινακοθήκη Πειραιά, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
2011
Εικαστική έκθεση του Ομίλου ΤΛΕΕ της UNESCO, Μέγαρο Ζαππείου - βράβευση -
"ΕΚΠΛΗΞΗ ΙΙΙ" Τεχνόπολις Δήμου Αθηναίων, Γκάζι, διοργ: Art AZ. Υπό την αιγίδα του Δήμου Αθηναίων
"ΣΠΙΤΙ" Τεχνόπολις Δήμου Αθηναίων, Γκάζι, διοργ. ΚΕΘΕΑ ΔΙΑΒΑΣΗ - κατάλογος -
"ΔΡΩΜΕΝΑ ΤΕΧΝΗΣ 2011" Μουσείο Γουναρόπουλου διοργ. Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός.
"ΕΚΠΛΗΞΗ ΙΙ" Τεχνόπολις Δήμου Αθηναίων, Γκάζι, διοργ: Art AZ. Υπό την αιγίδα του Δήμου Αθηναίων
"Οι Αθηναίοι φωτογραφίζουν την πόλη τους" Τεχνόπολις Δήμου Αθηναίων, Γκάζι, διοργ: εφημερίδα ATHENS VOICΕ
"Ελληνικά χρώματα στο εξωτερικό - ΙΙ" Πολιτιστικό Κέντρο Δήμου Αθηναίων ΜΕΛΙΝΑ. Υπό την αιγίδα του Δήμου Αθηναίων, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός - κατάλογος -
"Ελληνικά χρώματα - Ειρηνικά χρώματα ΙΙ" Πνευματικό Κέντρο Δήμου Αθηναίων (Ακαδημίας 50), διοργ: Πολιτισμικός Οργανισμός του Δήμου Αθηναίων, επιμέλεια: Μιχαήλ Ρωμανός
"ΔΡΩΜΕΝΑ ΤΕΧΝΗΣ 2010" Μουσείο Γουναρόπουλου διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
"Ο Αρχαίος Ελαιώνας στο βάθος του χρόνου" Διεθνές Κέντρο Ηρακλείου, διογρ. ΤΕΙ Κρήτης - κατάλογος -
Έκθεση του Πανελληνίου Συνδέσμου Φίλων της Αρχιεπισκοπής Αθηνών, Τεχνόπολις Δήμου Αθηναίων Γκάζι, υπό την αιγίδα του Αρχιεπισκόπου κκ. Ιερώνυμου
Εικαστική έκθεση & Εγκαίνια του Μουσείου Ληξουρίου Παλικής Κεφαλονιάς
2009
"Ελληνικά χρώματα - Ειρηνικά χρώματα" Πολιτιστικό Κέντρο του Δήμου Αθηναίων ΜΕΛΙΝΑ, διοργ: Πολιτισμικός Οργανισμός του Δήμου Αθηναίων, επιμέλεια: Μιχαήλ Ρωμανός
Έκθεση του Πανελληνίου Συνδέσμου Φίλων της Αρχιεπισκοπής Αθηνών, Τεχνόπολις Δήμου Αθηναίων, Γκάζι. Υπό την αιγίδα του Αρχιεπισκόπου κκ. Ιερώνυμου
"New Generation - Great Masters" Πολιτιστικό Κέντρο "ΜΕΛΙΝΑ ΜΕΡΚΟΥΡΗ" Ύδρα, επιμέλεια: Μαίρη Αλεξίου, διοργ: "Mary Alexiou - Athens Art Space" Υπό την αιγίδα του Δήμου Υδραίων
"Αντιπαραθέσεις στη Σύγχρονη Ελληνική Τέχνη ΙΙ" Gallery Ελληνογαλλικού Συνδέσμου, Κολωνάκι, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
2008
"Ελληνικά χρώματα στο εξωτερικό - Νέοι δημιουργοί" Υπουργείο Εξωτερικών, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός. Υπό την αιγίδα του Υπουργείου Εξωτερικών - κατάλογος -
"Αντιπαραθέσεις στη Σύγχρονη Ελληνική τέχνη Ι" Gallery Ελληνογαλλικού Συνδέσμου Κολωνάκι, διοργ: Φεστιβάλ Εικαστικών Τεχνών της Αθήνας, επιμέλεια: Μιχαήλ Ρωμανός
2007
"Καλλιτέχνες για τα παιδιά με ειδικές ανάγκες" Πάτρα, διοργ: ΕΕΕΕΚ Αχαϊας, επιμέλεια: Σοφία Σιδηροπούλου - κατάλογος -
9o EcoFestival, Έκθεση Trash art - κοστούμια θεάτρου, Πολυχώρος πολιτισμού "ΔΙΠΥΛΟΝ" Ψυρρή, διοργ: "ΕΛΛΑΔΑ ΚΑΘΑΡΗ"
2006
Φεστιβάλ "ΔΙΑΡΡΟΩΝ" Σταθμός Μετρό Χαλανδρίου, διοργ: χοροθέατρο Ροές Σοφία Σπυράτου - Γ.Γ.Νέας Γενιάς και 8ο Eco Festival
2005
"60 χρόνια μετά τον πόλεμο" Κέντρο Τεχνών Δήμου Αθηναίων, Πάρκο Ελευθερίας, διοργ: Συνασπισμός
2004
Πηγές
http://www.zougla.gr/politismos/article/o-romanos-ek8eti-sto-kalimarmaro-stadio-eos-ta-teli-septemvri
http://www.entertv.gr/article/110145/o-mihail-romanos-mas-xenagei-stin-ekthesi-toy-sto-kallimarmaro-stadio
https://web.archive.org/web/20140331001136/http://eirinika.gr/gr/blog/irenesfavourite/rwmanos-ergo-kallimarmaro.asp
http://www.naftemporiki.gr/story/384762
http://www.elculture.gr/exhibitions/afi-olympiakis-flogas-250339
http://www.ethnos.gr/article.asp?catid=23664&subid=2&pubid=129020876
http://www.clickatlife.gr/event/atzenta/ekthesi-me-erga-empneusmena-apo-tin-afi-tis-olumpiakis-flogas?id=10801
http://www.elzoni.gr/html/ent/916/ent.22916.asp
http://www.mykonos.gr/index.php?MDL=pages&SiteID=1582
https://web.archive.org/web/20140331024234/http://eirinika.gr/gr/blog/irenesfavourite/drwmena-texnhs-mykonos-eikastika.asp
http://thebest.gr/news/index/viewStory/136252
http://www.elzoni.gr/html/ent/264/ent.12264.asp
http://www.zougla.gr/politismos/article/o-mixail-romanos-stin-texnopolis
http://kefaloniatoday.com/psyxagogia/lampraki-romanos-me-fonto-aristourgimata-tis-pinakothikis-averof-76933.html
Παραπομπές
Κατηγορία:Έλληνες καλλιτέχνες
Γλαύκος ο Αθηναίος
Ο Γλαύκος ο Αθηναίος αναφέρεται ως ένας αυτόχθων κάτοικος των Αθηνών, που έδωσε το όνομά του στον λόφο Γλαυκώπιον. Αυτός ο λόφος αργότερα ταυτίσθηκε με τον λόφο της Ακροπόλεως των Αθηνών.
Ολόκληρη η ύπαρξη του υποθετικού αυτού προσώπου αποτελεί μία εναλλακτική ετυμολόγηση της προσωνυμίας «Γλαυκώπις Αθηνά», όταν η θεά Αθηνά άρχισε να λατρεύεται πάνω στην Ακρόπολη. Η ετυμολόγηση που επικρατεί είναι από το πουλί γλαυξ (κουκουβάγια), το ιερό πτηνό της θεάς. «Γλαυκώπις» είναι αυτή που έχει μάτια σαν της κουκουβάγιας.
Πηγές
Κατηγορία:Πρόσωπα της ελληνικής μυθολογίας Κατηγορία:Μύθοι της ελληνικής μυθολογίας
Κλεισιθήρα
Στην ελληνική μυθολογία η Κλεισιθήρα ή Κλεισιθύρα ήταν θυγατέρα του Ιδομενέα, βασιλιά της Κρήτης. Μητέρα της Κλεισιθήρας ήταν η Μήδα. Ο Ιδομενέας είχε μνηστεύσει την κόρη του με τον θετό του γιο, τον Λεύκο, τέκνο του Τάλω. Ο Λεύκος όμως, τον καιρό που ο Ιδομενέας απουσίαζε στην Τροία, σκότωσε την Κλεισιθήρα και τη Μήδα.
Πηγές
Κλεισιθηρα
Ποδοσφαιρική Ομοσπονδία Δυτικής Ασίας
Η Ποδοσφαιρική Ομοσπονδία Δυτικής Ασίας (WAFF) είναι ένας ποδοσφαιρικός οργανισμός των χωρών της Δυτικής Ασίας. Ιδρύθηκε το 2001. Είναι μέρος της Ασιατικής Συνομοσπονδίας Ποδοσφαίρου. Οργανώνει το West Asian Football Federation Championship.
Ομοσπονδίες μέλη
Η WAFF έχει 12 ομοσπονδίες μέλη. Όλες είναι και μέλη της Ασιατικής Συνομοσπονδίας Ποδοσφαίρου.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Κατηγορία:Ποδόσφαιρο στον Αραβικό κόσμο
Πατρικία του Κόνακτ
Η Πατρικία του Κόννωτ (Patricia of Connaught, 17 Μαρτίου 1886 - 12 Ιανουαρίου 1974) ήταν κόρη του Αρθούρου, Δούκα του Κόννωτ, και της Λουίζας Μαργαρίτας της Πρωσίας, καθώς και εγγονή της Βικτωρίας του Ηνωμένου Βασιλείου.
Η Βικτωρία Πατρικία Ελένη Ελισάβετ γεννήθηκε στις 17 Μαρτίου 1886, Ημέρα του Αγίου Πατρικίου, στα Ανάκτορα του Μπάκιγχαμ στο Λονδίνο και βαπτίσθηκε την 1η Μαΐου του ίδιου έτους. Ανάδοχοί της ήταν η Βασίλισσα Βικτωρία, ο Ερνέστος Β΄ της Σαξονίας-Κοβούργου & Γκότα, η Ελισάβετ Άννα της Πρωσίας, ο Γουλιέλμος Β΄ της Γερμανίας, η Έλενα του Ηνωμένου Βασιλείου και ο Αλβέρτος της Πρωσίας.
Η Πατρικία ταξίδευε συχνά κατά τα παιδικά της χρόνια. Πέρασε δύο χρόνια στην Ινδία και, το 1911, συνόδευσε την οικογένειά της στον Καναδά, όπου ο πατέρας της γινόταν Γενικός Κυβερνήτης. Εκεί, έγινε ιδιαίτερα δημοφιλής. Το πρόσωπό της απεικονίστηκε στο χαρτονόμισμα του ενός δολαρίου με ημερομηνία έκδοσης 17 Μαρτίου 1917. Τον Φεβρουάριο του 1918 ονομάστηκε συνταγματάρχης του Καναδικού Ελαφρού Πεζικού της Πριγκίπισσας Πατρικίας, ένα αξίωμα που διατήρησε ως το θάνατό της.
Οικογένεια
Παντρεύτηκε τον διοικητή Αλεξάντερ Ράμσεϋ και απέκτησε ένα γιο:
Παραπομπές
Κατηγορία:Βρετανίδες πριγκίπισσες
Κλείτη
Στην ελληνική μυθολογία με το όνομα Κλείτη είναι γνωστά τα παρακάτω πρόσωπα:
Αναφορές
Κατηγορία:Αμαζόνες
Δημοτική Ενότητα Ίωνος Δραγούμη
Οικισμοί
Οι οικισμοί που ανήκουν στη Δ.Ε. Ίωνος Δραγούμη είναι:
Παραπομπές
Κατηγορία:Δήμος Ορεστίδος Κατηγορία:Δημοτικές Ενότητες της Ελλάδας
Άλωση της Ακρόπολης
Η Άλωση της Ακρόπολης των Αθηνών από τους Έλληνες πραγματοποιήθηκε στις 10 Ιουνίου του 1822. Ήταν πολεμική εμπλοκή της επανάστασης του 21 και σηματοδότησε τη λήξη της πολιορκίας της Ακροπόλεως που είχε αρχίσει στις 5 Νοεμβρίου του 1821. Η συνθήκη παράδοσης του φρουρίου υπογράφηκε στις 9 Ιουνίου 1822 και την επομένη η Ακρόπολη παραδόθηκε στους Έλληνες. Είχαν περάσει 366 χρόνια απ’ όταν, το 1456, οι Τούρκοι ύψωσαν τη σημαία τους στο ιστορικό αυτό φρούριο.
Η απελευθέρωση των Αθηνών - αρχή πολιορκίας της Ακρόπολης
Το 1821, ο Χουρσίτ πασάς μετεκάλεσε τον Ομέρ Βρυώνη από την Αθήνα στα Ιωάννινα. Ο Ομέρ υπάκουσε στην εντολή και αναχώρησε από την πόλη στις 28 Σεπτεμβρίου του ίδιου έτους, με το μεγαλύτερο τμήμα του στρατού του. Έτσι, λοιπόν, η Αθήνα έμεινε στη φύλαξη ολιγάριθμων τουρκικών στρατευμάτων, γεγονός που εκμεταλλεύθηκαν οι διασκορπισμένοι στα νησιά της περιοχής Έλληνες, που εισέβαλαν στην Αττική. Τις πρώτες ημέρες του Νοεμβρίου η Αθήνα απελευθερώθηκε, ενώ στις 4 του μήνα οι Έλληνες διενέργησαν έφοδο κατά της Ακροπόλεως -στην οποία βρίσκονταν κλεισμένοι οι Τούρκοι- αλλά απέτυχαν. Έτσι, κατέχοντας την πόλη, οι επαναστάτες απέκλεισαν τους Τούρκους στο φρούριο της Ακροπόλεως και άρχισαν την πολιορκία του. Κατά τις τελευταίες επιθέσεις του Νοεμβρίου, οι Έλληνες κατέλαβαν τη θέση Σερπεντζέ περισφίγγοντας την πολιορκία. Πλέον, οι Τούρκοι είχαν αρχίσει να υποφέρουν από λειψυδρία.
Έλευση ενισχύσεων
αριστερά|μικρογραφία|Η [[Ακρόπολη Αθηνών|Ακρόπολη, όπως φαίνεται από την Πνύκα. Πίνακας του Edward Dodwell (1805). ]] Κατά τις αρχές του 1822, η πολιορκία της Ακρόπολης στενεύει ακόμη περισσότερο. Τον Μάρτιο έρχονται νέα επικουρικά σώματα προς ενίσχυση των πολιορκητών. Έφτασε μάλιστα και ο Φιλέλληνας Ολιβιέ Βουτιέ να βοηθήσει, μαζί με 30 Γερμανούς και τον υπονομοποιό[α] Κωνσταντίνο Χορμόβα. Οι φιλέλληνες αυτοί έστησαν τέσσερα πυροβόλα στην Πνύκα, για να βάλλουν κατά της Ακρόπολης. Στις ενισχύσεις συμπεριλαμβάνονταν  χωρικοί της Αττικής, πολλοί Επτανήσιοι, κυρίως από Κεφαλλονιά και Ζάκυνθο, καθώς και Κυκλαδίτες, κυρίως από τη Νάξο. Αρχηγός των νησιωτών ήταν ο Χριστόδουλος Ραφτόπουλος.
Ανατίναξη της τρίτης πύλης από τους Έλληνες και κατάληψή της
Ο Βουτιέ, εν τω μεταξύ, άρχισε να βάλλει με τα πυροβόλα του κατά της Ακροπόλεως. Γρήγορα, όμως, αντικαταστάθηκε εξ αιτίας της αστοχίας των βολών του. Το ίδιο χρονικό διάστημα, ο Χορμόβας άρχισε να κατασκευάζει υπόνομο κάτω από την τρίτη πύλη της Ακροπόλεως, με σκοπό να την γκρεμίσει. Στις 18 Απριλίου, έγινε πρόταση στους Τούρκους να παραδοθούν και όταν εκείνοι αρνήθηκαν, οι Έλληνες ανατίναξαν την τρίτη πύλη του κάστρου μέσω του υπονόμου. Βλέποντας το ρήγμα του τείχους, οι Τούρκοι συγκεντρώθηκαν εκεί για να μην αφήσουν τους αντιπάλους τους να εισέλθουν στην Ακρόπολη απ’ αυτό, αναγκάζοντας τους Έλληνες να διενεργήσουν επίθεση σ’ εκείνο το σημείο. Εκτυλίχθηκε τότε άγρια μάχη, στην οποία και οι δύο πλευρές πολέμησαν με γενναιότητα. Για το θάρρος και τον αγνό ηρωισμό τους, μάλιστα, διακρίθηκαν οι φιλέλληνες. Τελικά, μετά από πολλές απώλειες, οι Έλληνες κατέλαβαν την πύλη, περιορίζοντας τους Τούρκους στο κυρίως μέρος του φρουρίου.
Η κατάσταση των πολιορκημένων Τούρκων
Υπήρξαν πολλές φορές που οι πολιορκητές ζήτησαν από τους Τούρκους να παραδοθούν, αλλά εκείνοι αρνήθηκαν. Μετά την κατάληψη, όμως, από τους Έλληνες της τρίτης πύλης, η κατάσταση για τους πολιορκημένους είχε γίνει ανυπόφορη. Αν και στην Ακρόπολη υπήρχαν τρόφιμα, οι Τούρκοι βασανίζονταν από λειψυδρία, αφού οι Έλληνες είχαν καταλάβει και μολύνει πετώντας πτώματα τα τρία πηγάδια της Ακρόπολης.Τα γυναικόπαιδα υπέφεραν, ενώ είχαν εμφανιστεί και μολυσματικές ασθένειες. Έτσι, οι Τούρκοι άρχισαν να επεξεργάζονται τη συνθήκη παράδοσης του φρουρίου.
Η συνθήκη παράδοσης
Στις 2 Ιουνίου, και εξ αιτίας των συνθηκών που προαναφέρθηκαν, οι Τούρκοι με τη διαμεσολάβηση των προξένων Γαλλίας και Αυστρίας, ζήτησαν έναρξη των διαπραγματεύσεων παράδοσης. Στις 6 του μήνα, οι έφοροι των Αθηνών, οι οπλαρχηγοί και ο αντιπρόσωπος της κυβέρνησης εγγυήθηκαν πως οι δύο Τούρκοι  που θα εξέρχονταν από το φρούριο της Ακρόπολης για να συζητήσουν για την παράδοσή του θα ήταν ασφαλείς. Στις 9 Ιουνίου, ενώπιον των προξένων, των οπλαρχηγών και των πολιτικών αρχηγών, υπογράφηκε η συνθήκη παράδοσης. Σύμφωνα με τους όρους της, οι Τούρκοι της Ακρόπολης θα παρέδιδαν στους Έλληνες τα όπλα τους, την Ακρόπολη και ό,τι βρισκόταν σ’ αυτήν, ενώ οι Έλληνες θα εγγυόνταν την ασφάλειά τους. Οι Τούρκοι θα μπορούσαν να κρατήσουν τα πράγματά τους και τα μισά πολύτιμα αντικείμενα που κατείχαν, ενώ όσοι ήθελαν να μείνουν στην Ακρόπολη δε θα έχαναν τα σπίτια τους. Τέλος, όσοι ήθελαν, μπορούσαν να αποχωρήσουν από το φρούριο και να μεταφερθούν στην Ασία με ευρωπαϊκά καράβια, με εφόδια που θα τους παρείχε η κυβέρνηση και ναύλα που θα τους πλήρωνε.
Η παράδοση της Ακρόπολης
μικρογραφία|Η [[Ακρόπολη Αθηνών|Ακρόπολη των Αθηνών, όπως είναι σήμερα.]] Το φρούριο της Ακρόπολης παραδόθηκε στις 10 Ιουνίου του 1822. Πομπή με επικεφαλής τον Μητροπολίτη Αθηνών Διονύσιο και τους πολιτικούς και στρατιωτικούς ηγέτες και τον στρατό να έπονται, εισήλθε στις 8 το πρωί στο κάστρο. Ο Τούρκος φρούραρχος παρέδωσε τα κλειδιά της Ακρόπολης στον μητροπολίτη, που με τη σειρά του τα έδωσε στον Ιωάννη Βλάχο, στρατιωτικό έφορο. Παράλληλα, μεταφέρθηκε νερό στο φρούριο, για να ανακουφιστούν οι ταλαιπωρημένοι από τη δίψα Τούρκοι. Από τους δυόμισι χιλιάδες Τούρκους που είχαν κλειστεί στο κάστρο πριν επτά μήνες μόνο οι 1.160 είχαν μείνει. Οι υπόλοιποι είχαν πεθάνει από τον λοιμό.
Ο θάνατος του Κτενά - η παραμονή των Τούρκων στο φρούριο
Η ελληνική σημαία υψώθηκε στην Ακρόπολη μέσα σε κανονιοβολισμούς. Τη χαρμόσυνη ατμόσφαιρα, όμως, διέκοψε ένα απροσδόκητο δυστύχημα. Ο φρούραρχος Παναγιώτης Κτενάς, πυροδοτώντας απρόσεκτα ένα κανόνι του τείχους, γκρεμίστηκε απ’ αυτό και σκοτώθηκε. Οι Έλληνες τότε, για να τον τιμήσουν, διόρισαν φρούραρχο τον αδελφό του, Σπυρίδωνα. Ύστερα, τακτοποιήθηκαν τα πράγματα στο φρούριο, στο οποίο παρέμειναν οι περισσότεροι Τούρκοι με ασφάλεια, όχι μόνο γιατί η κυβέρνηση αμέλησε να βρει πλοία που θα τους μετέφεραν στην Ασία, αλλά και γιατί πολλοί από αυτούς προτίμησαν να συνεχίσουν να ζουν στην Ακρόπολη, θεωρώντας τους εαυτούς τους πραγματικούς Αθηναίους. Αν και οι ελληνικές απώλειες κατά την πολιορκία ήταν μεγάλες -περίπου 200 άνδρες- το όφελος για τους Έλληνες ήταν πολύ μεγαλύτερο. Με την κατάκτηση της Ακρόπολης, ολοκληρώθηκε η απελευθέρωση της Αθήνας, που βρισκόταν 366 χρόνια κάτω από την τουρκική κυριαρχία.
Σημειώσεις
α. Υπονομοποιός ονομαζόταν ο κατασκευαστής υπόγειων σηράγγων, που κατέληγαν σε συγκεκριμένο μέρος  του τείχους ενός φρουρίου. Όταν ολοκληρωνόταν, η σήραγγα πυρπολούνταν και το τείχος κατέρρεε.
Πηγές
Ακρόπολη Ακρόπολη
Μάχη του Αφιόν Καραχισάρ
μικρογραφία|δεξιά|Έλληνες στρατιώτες εντός χαρακώματος κατά τη διάρκεια της Μάχης του Αφιόν Καραχισάρ. Η μάχη στο Αφιόν Καραχισάρ έλαβε χώρα τον Μάρτιο του 1921 κατά τη διάρκεια της Μικρασιατικής Εκστρατείας μεταξύ του ελληνικού και τουρκικού στρατού.